**Кодекс понашања запослених у школи**

**Члан 1.**

Запослени су дужни да у обављању послова поступају законито, професионално, ефикасно и непристрасно. Одговорни смо за васпитно-образовни рад који обављамо.

**Члан 2.**

У школу долазимо 10 минута раније, а одлазимо по завршетку часова/радног времена. (уколико напуштамо час/радно време раније, дужни смо да обавестимо директора или помоћника директора). Изостајање са посла се најављује минимум дан раније директору, да би се на време организовала настава.

**Дежурни наставник** долази у школу 30 минута пре почетка смене, води књигу дежурства и дежурство савесно обавља. Дужан је да за време одмора, пре и после наставе, буде у школском дворишту, ходнику школе, односно тамо где је распоредом дежурства одређено.

**Члан 3.**

Током часа исказујемо поштовање према ученицима и себи. Захтевамо од ученика да активно и дисциплиновано учествују у настави.То је минум уважавања које дугујемо себи и ученицима.

**Члан 4.**

Не заборавите да деца најбоље уче из примера. Нека ваше понашање буде најбољи пример који ће ученици следити.

**Члан 5.**

На часу искључујемо мобилни телефон. Он је наша приватна ствар, а своју приватност задржавамо за себе и њоме не угрожавамо друге.

**Члан 6.**

Употреба мобилног телефона(таблет, iPod итд.) на часу је повреда обавеза ученика. Једна од последица је одузимање мобилног телефона и позивање родитеља да дође у школу и преузме телефон. Одељенском старешини/учитељици се телефон предаје и он/а обавештава родитеља. Ако је неопходно, родитељ у овој ситуацији са учеником може комуницирати позивањем телефоном одељенског старешине или дежурног наставника.

**Члан 7.**

У установи се негују односи међусобног разумевања и уважавања личности ученика, запослених и родитеља. Запослени имају обавезу да својим понашањем и радом доприносе угледу установе и развијању позитивне атмосфере у установи.

**Члан 8.**

Придржавамо се планираних термина и распореда часова. Поштујемо време и место одређено за пријем родитеља(отворена врата и др.). Родитељ је дужан да контактира одељенског старешину/учитеља/стручног сарадника и закаже термин свог доласка. Комуникација са родитељима је професионална, коректна и конкретна. Наставник није у обавези да прими родитеља који је дошао ван термина за пријем.

**Члан 9.**

Како би родитељ имао увид какво понашање се очекује од ученика школе и могао позитивно да утиче на понашање свог детета, Одељенски старешина/учитељица је дужан/на да родитеље упозна са Кодексом понашања ученика.

**Члан 10.**

Безбедност и заштита од дискриминације, насиља, злостављања и занемаривања је заједнички задатак запослених, родитеља и ученика. О НАСИЉУ СЕ НЕ ЋУТИ! НИКО НЕМА ПРАВО ДА УГРОЖАВА БЕЗБЕДНОСТ,ФИЗИЧКО И ПСИХИЧКО ЗДРАВЉЕ УЧЕНИКА, ЗАПОСЛЕНИХ И РОДИТЕЉА. Сваки запослени у школи, у случају насиља, дужан је да реагује и да помогне ученику, колеги, родитељу. **Придржавамо се ПРОЦЕДУРА школе у одговору на насиље, злостављање и занемаривање.**

**Члан 11.**

За изложеност насиљу у односима са ученицима, запосленима или родитељима ученика, можете се обратити **Члановима Тима за заштиту – контакти су истакнути у холу школе**. Не заборавите, први корак ка решавању проблема је пружање релевантних информација и правовремено реаговање.

**Члан 12.**

Школа је место за сарадњу и договор. У најбољем интересу ученика је квалитетна сарадња између родитеља и запослених у школи. Нема места неприкладном понашању, изазивању сукоба са ученицима, родитељима и радницима школе.

**Члан 13.**

Будимо принципијелни, захтевни, толерантни али и нежни према ученицима у школи. Они у нама и родитељама могу имати адекватне примере како треба да се понашају.

**Члан 14.**

Чекање у реду испред учионице пре почетка часа ученицима је понекад досадно. Њихова досада може да се прекрати нашим одласком на време на час.

**Члан 15.**

Свако ангажовање ученика од било ког радника школе подразумева и обавезу запосленог да пре него што ангажује ученика изврши консултације са одељенским старешином/учитељицом или предметним наставником уколико одељенски старешина тренутно није ту. Међусобна комуникација запослених и њихова обавештеност су предуслов квалитетног обављања посла.

**Члан 16.**

Својим прикладним облачењем и одржавањем просторија у којима боравимо чистим и уредним, дајемо и ученицима позитиван пример.

**Члан 17.**

Наставник/учитељ не сме да искључи ученика са наставе, сем у изузетним ситуацијама (нпр. агресивно понашање, ученик под дејствома лкохола и других опијата…) када га упућује у стручну службу школе, код директора или помоћника директора

**Члан 18.**

Поштовање ученика и његове личности и ваш професионализам, чак и када његово понашање није у складу са кодексом понашања ученика, може се исказати на безброј начина: разговором, разумевањем, саветовањем, указивањем на неадекватно понашање.

**Члан 19.**

Наставник/учитељ стручним знањем осигурава постизање прописаних исхода образовања уважавајући предзнања и посебне могућности  ученика.

**Члан 20.**

Запослени, родитељи и друге странке, дужни да се придржавају забране пушења у школској згради и њеној непосредној близини (двориште, улаз школе…)

**Члан 21.**

За неодговарајуће понашање или непоштовање кодекса понашања сваки запослени може бити кажњен. Начини кажњавања дефинисани су у правилницима.

**Члан 22.**

Професионализам подразумева добру припрему за рад, поштовање и придржавање правила(прописа) и процедура у послу као и чињење у најбољем интересу ученика. Сопственим професионализмом чувамо не само лични већ и углед и дигнитет наше професије и школе којој радимо.

**Члан 23.**

Као радници јавне, културно-просветне установе наставници су дужни да у сваком тренутку чувају професионални дигнитет.  
  
Између наставника с једне стране и ученика и родитеља с друге стране мора постојати уважавање и разумевање, али и професионална дистанца.  
  
Не приличи наставнику да на друштвеним мрежама ученицима и родитељима даје статус "пријатеља". Радник школе има право на своју приватност, али и обавезу да јасно разграничи приватно и професионално.

Уз поштовање наведених принципа, друштвене мреже се могу користити у сврху едукације, комуникације и/или информисања ученика и родитеља у вези са радом школе или у образовно васпитне сврхе, на личну одговорност запосленог.